Radovi Zavičajnog muzeja u Visokom

Uputstva za autore

 Svi rukopisi predaju se kao word dokumenti, naslovljeni imenom i prezimenom autora. Svi radovi pišu se u fontu Times New Roman, veličine 12 i proreda redova 1,5. Poravnanje Justify je obavezno.
 Za objavljivanje u tekućoj kalendarskoj godini, radovi se prihvataju **do 01. decembra.** Rukopisi pristigli nakon tog datuma razmatrat će se za naredni broj. Radovi se primaju na bosanskom, hrvatskom, srpskom ili engleskom jeziku.
 Radove u digitalnom obliku potrebno je poslati na e-mail adresu radovizmv@gmail.com sa naznakom „Za Uredništvo RZM“.
 Svi rukopisi šalju se na postupak anonimnog recenziranja na najmanje dvije recenzije. U slučaju oprečnih stavova recenzenata Uredništvo šalje rad i na treću recenziju.
Recenzenti predlažu kategorizaciju rukopisa, a Uredništvo donosi konačnu odluku.
U *Radovima Zavičajnog muzeja* objavljuju se:
 - originalni/izvorni naučni radovi
 - stručni radovi
 - pregledni radovi
 - prikazi i recenzije

**DIJELOVI RUKOPISA:**

1. **Naslov rada** (font 16 Times New Roman)
2. **Podaci o autoru**
* Ime i prezime, titula, naziv i adresa ustanove u kojoj autor radi (ako je primjenjivo), e-mail adresa **u gornjem lijevom uglu**.
1. **Apstrakt**
* Piše se u jeziku na kojem je napisan rad obima 150–200 riječi.
1. **Ključne riječi**
2. **Sažetak/Summary**
* Maksimalno 500 riječi. Ako je tekst rukopisa na bosanskom jeziku, sažetak se piše na engleskom jeziku i obratno.
1. **Bibliografija – popis izvora i literature**
* Bibliografske jedinice navode se abecednim redom.
* Prvo se navode izvori, a zatim i ostala literatura .
1. **Tabele i slikovni prilozi** (ako ih ima)
* Poslije bibliografskog popisa.

 **CITIRANJE LITERATURE – BILJEŠKE (FUSNOTE):**

Fusnote se označavaju na odgovarajućem mjestu u tekstu od broja 1 naviše na sljedeći način:

**Literatura:**

Prezime autora, godina izdanja, broj stranice
 **Bojanovski 1974: 55.**

**Izvori:**

Ime autora u skraćenom obliku, broj knjige, broj poglavlja i broj podatka unutar poglavlja
 **Vell. II, CXIV: 4.**

Citiranje epigrafskih natpisa: naziv zbirke, dio/tom unutar zbirke, broj natpisa **CIL III 3201**

Više djela istog autora s različitim godinama izdanja navode se hronološki od najstarije do najmlađe godine a više djela istog autora sa istom godinom izdanja navode se kao:
 **Sergejevski 1957; Sergejevski 1957a**

Više bibliografskih jedinica u istoj bilješci navodi se jedna iza druge odijeljene tačkom i zarezom:
 **Čremošnik 1952: 241; Vokić 2007: 51.**

**CITIRANJE PRILOGA U TEKSTU:**

Prilozi u tekstu (slike, tabele, karte, kataloške jedinice) navode se u zagradama na sljedeći način: **(Sl. 1)**, **(Tab. I)**, **(Kat. br. 1)**...

**Primjer:**

1. Jedan detalj unutar jednog određenog priloga – **(Tab. I, 1)**
2. Više detalja unutar istog priloga – **(Tab. I, 3, 6–7)**
3. Više detalja iz više priloga – **(Tab. I, 2, 4; Tab. I, 6–7)**

 **BIBLIOGRAFIJA:**

Bibliografski popis navodi se na novoj stranici abecednim redom. Naslovi knjiga i časopisa pišu se kurzivom (*italic*), a članci običnim slovima pod znacima navoda na sljedeći način:

**Članci:** Čremošnik, I. (1952): „Keramika iz rimskog nalazišta Mogorjela“, *GZM VII, Nova serija*, Sarajevo, 241–271.

**Knjige:** Bojanovski, I. (1988): *Bosna i Hercegovina u antičko doba*, ANUBiH, Djela LXVI, CBI 6, Sarajevo.

**Navođenje izvora vrši se na sljedeći način: ime autora, puni naziv knjige/izvora (*italic*), ime prevodioca ili urednika u zagradi, mjesto izdanja, godina izdanja.**

**Izvor:** Vitruvije, *Deset knjiga o arhitekturi* (prev. M. Lopac – V. Bedenko), Golden Marketing, Zagreb, 1999.

**SLIKOVNI PRILOZI I FOTOGRAFIJE**

Sve slikovne priloge autor su sami dužni uklopiti u strukturu rada na jedan od dva načina:

1. Kao integralni dio teksta.
2. Kao odvojeni dodaci (tabele, prilozi ili karte na kraju rada).

Sve fotografije moraju biti numerisane **(Sl. 1).** Kod slikovnih priloga na kraju rada potrebno je naznačiti broj tabele ili priloga na vrhu ili dnu stranice **(Tab. 1; Pr. 1)** te svaku fotografiju/sliku unutar tabele posebno numerisati **(1, 2, 3...)**. U slučaju da je slikovni prilog preuzet iz drugih publikacija, neophodno je to i naznačiti:
 **(Prema: Busuladžić 2011, Pr. VI, Br. 2)** ili **(Prema: Lipovac – Vrkljan 2012, 14, Sl. 3)**.

**PRIMJERI CITIRANJA:**

1. Knjige jednog autora (monografije)

Bilješka:

**Bojanovski 1974: 85.**

U popisu literature:

**Bojanovski, I. (1974): *Dolabelin sistem cesta u rimskoj provinciji Dalmaciji*, ANUBiH, Djela XLVII, CBI 2, Sarajevo.**

1. Zbornici radova

Bilješke:

**Bojanovski 1973: 395.**

U popisu literature:

**Bojanovski, I. (1973): „Rimska cesta dolinom Bosne i njezina tipografija“, u: *Radovi sa simpozijuma „Srednjovjekovna bosna i evropska kultura“*, Zenica, 393–414.**

1. Dva ili više autora. U bilješkama navodi se prezime prvog autora i dodaje se oznaka *et al.*
Bilješka:

**Kujundžić – Vejzagić et al. 2004: 15.**

U popisu literature:

**Kujundžić – Vejzagić Z., Muller J., Rassmann K., Schuller T. (2004): „Okolište – iskopavanje i geofizička prospekcija centralnoboanskog tel-naselja iz prve polovine petog milenija prije n.e.“, *Godišnjak ANUBiH,* Knjiga XXXIII, Sarajevo, 13–31.**

1. Poglavlje u knjizi s više autora

Bilješka:

**Anđelić 1984: 152.**

U popisu literature:

**Anđelić P. (1984), „Srednji vijek – doba stare bosanske države“, u: *Visoko i okolina kroz historiju I*, Visoko, 101–311.**